ΓΡΑΠΤΗ ΕΡΩΤΗΣΗ P-2634/99

υποβολή: Bart Staes (Verts/ALE) προς την Επιτροπή

(22 Δεκεμβρίου 1999)

Θέμα: Αποζημίωση βάσει κανονισμού της ΕΕ για (οδικά) ατυχήματα στην Ελβετία

Κενά που εμφανίζει η ελβετική νομοθεσία επιτρέπουν στις ασφαλιστικές εταιρίες να παραμελούν για μεγάλο χρονικό διάστημα τη χορήγηση αποζημιώσεως που απορρέει από την αστική ευθύνη. Αυτή η νομική ασάφεια θίγει και τουςπηκόους της Κοινότητας, θύματα (οδικών) ατυχημάτων στην Ελβετία, οι οποίοι βρίσκονται αντιμέτωποι με νομικές διαδικασίες που δεν οδηγούν σε δίκαιη αποζημίωση εντός λογικής προθεσμίας.

Η προτεινόμενη επικύρωση της Ελβετο-κοινοτικής σύμβασης μεταφορών εντός του 2000 πρέπει να αξιοποιηθεί προκειμένου να επιλυθεί αυτό το νομικό πρόβλημα. Οιπήκοοι της Κοινότητας πάντως δικαιούνται το αυτό επίπεδο προστασίας όπως και οι Ελβετοί στα δεκαπέντε κράτη μέλη της Ευρωπαϊκής Ένωσης. Για να ολοκληρώσουμε οφείλουμε να αναφέρουμε ότι ο πρώην πρόεδρος της Επιτροπής κ. Σαντέρ είχε ενημερωθεί εγγράφως στις 12 Ιουλίου 1998 και στις 27 Ιουλίου 1998 σχετικά με το εν λόγω πρόβλημα (επιστολές του καθηγητού δόκτορος Eric Suy, προέδρου της Φλαμανδικής Λέσχης Αυτοκινήτου και του Βέλγου αντιπροέδρου της κυβερνήσεως κ. Elio di Ruppo).

1. Ποιές πρωτοβουλίες έχει αναλάβει η Επιτροπή προκειμένου να καλυφθούν τα κενά της ελβετικής νομοθεσίας που δημιουργούν καταστάσεις νομικής ασάφειας σε περίπτωση (οδικών) ατυχημάτων στην Ελβετία;

2. Θα χρησιμοποιήσει άραγε η Επιτροπή τη διαδικασία επικύρωσης της Ελβετο-κοινοτικής σύμβασης μεταφορών προκειμένου να απαιτήσει από την Ελβετική κυβέρνηση *ταχεία, δίκαιη και λογική επίλυση+ αυτού του νομικού προβλήματος; Εάν όχι, γιατί;

3. Σε ποιά περαιτέρω διαβήματα θα προβεί η Επιτροπή προκειμένου να απαιτήσει από την ελβετική κυβέρνηση την εξεύρεση *δίκαιης και λογικής λύσης+ του νομικού προβλήματος όσο το δυνατόν γρηγορότερα;

Απάντηση του κυρίου Patten εξ ονόματος της Επιτροπής

(21 Ιανουαρίου 2000)

Η Επιτροπή γνωρίζει διάφορες περιπτώσεις στις οποίες οι κοινοτικοίπήκοοι έχουν αντιμετωπίσει δυσκολίες στις συναλλαγές τους με ελβετικές ασφαλιστικές εταιρείες, μετά από ατυχήματα στην Ελβετία.

Πρόκειται για περιπτώσεις που διέπονται από το ελβετικό αστικό δίκαιο και όσον αφορά τα τροχαία ατυχήματα από τη συμφωνία της πράσινης κάρτας η οποία εμπίπτει επίσης στο αστικό δίκαιο. Η Επιτροπή δεν έχει καμία αρμοδιότητα στο θέμα αυτό, ενώ δε διαθέτει την εξουσία να ασχοληθεί με απαιτήσεις που απορρέουν από ατυχήματα σε τρίτες χώρες, έναντι ασφαλιστικών εταιρειών των χωρών αυτών.

Τα θέματα αυτά δεν καλύπτονται από την εντολή διαπραγμάτευσης των επτά τομεακών συμφωνιών και, κατά συνέπεια, δεν κατέστη δυνατό να περιληφθούν στις διαπραγματεύσεις. Το αποτέλεσμα των διαπραγματεύσεωνποβλήθηκε ως πρόταση της Επιτροπής προς το Συμβούλιο(1), και οι συμφωνίεςπογράφηκαν στις 21 Ιουλίου 1999 στο Λουξεμβούργο. Το Κοινοβούλιο, τα κράτη μέλη και το Συμβούλιο οφείλουν τώρα να κυρώσουν τις συμφωνίες με βάση τις εκτιμήσεις τους.

Η Επιτροπή έχει αναλάβει να επανεξετάσει το ζήτημα αυτό σε περισσότερο γενικό πλαίσιο με τις ελβετικές αρχές. Θα θίξει και πάλι το θέμα αυτό στην επόμενη συνεδρίαση της μικτής επιτροπής ασφαλιστικών συμφωνιών, η οποία θα συνεδριάσει την άνοιξη του 2000, μολονότι, στην ουσία, το θέμα αυτό δεν εμπίπτει στο πεδίο της συμφωνίας αυτής.

(1) COM(1999)229 τελικό.